Running Scared

«Running Scared» (norsk oversettelse: løper skremt) er en popballade som vant Eurovision Song Contest 2011 for Aserbajdsjan. Sangen ble fremført av duoen Eldar & Nigar, bestående av Eldar Qasımov og Nigar Jamal, og den er skrevet av Stefan Örn, Sandra Bjurman og Iain James Farquharson. Dette var Aserbajdsjans første seier i Eurovision Song Contest.

 Eurovision Song Contest 
Sangen var en av rundt 70 låter som ble sendt inn til den aserbajdsjanske kringkasteren ITV vinteren 2011. Tv-kanalen offentliggjorde mars samme år at «Running Scared» skulle representere landet i Eurovision Song Contest i Düsseldorf i mai samme år. Låtskriverne Stefan Örn og Sandra Bjurman er svenske, mens Iain Farquharson er britisk. Örn og Bjurman sto også bak låten «Drip Drop» som representerte Aserbajdsjan i Eurovision Song Contest 2010 i Bærum.

De to sangerne Eldar Qasımov og Nigar Jamal ble valgt ut gjennom en talentkonkurranse, der finalen ble holdt 11. februar 2011. Ingen av de to hadde tidligere sunget som duo, men takket likevel ja til å representere Aserbajdsjan i konkurransen. I Eurovision Song Contest gikk duoen under navnet Ell/Nikky.

Aserbajdsjan deltok i den første semifinalen i Eurovision Song Contest tirsdag 10. mai 2011. Der kom «Running Scared» på en andreplass og kvalifiserte seg til finalen lørdag 14. mai. I finalen var «Running Scared» det 19. bidraget ut på scenen av 25 deltakere, og i avstemningen vant sangen med 221 poeng.

Sangen satte ny rekord for lavest snittpoeng til en Eurovision-vinner, med bare 5,26 poeng i snitt fra hvert deltakerland. Den forrige rekorden hadde greske Elena Paparizou i 2005 med «My Number One». Sangen fikk bare tre 12-poengere, og den fikk ingen poeng fra blant annet Danmark, Irland, Nord-Makedonia, Norge, Storbritannia og Sverige. Dette var første gang siden 1990 at Norge ikke ga poeng til vinnermelodien. Det var også første gang at en duo bestående av en kvinnelig og en mannlig sanger vant. To ganger tidligere hadde en duo bestående av en kvinnelig og en mannlig artist vunnet, men Jørgen Ingmann var gitarist og ikke sanger på «Dansevise», og da Secret Garden vant med «Nocturne» var all vokal av en støttevokalist.

Etter seieren sa Nigar Jamal at hun ville konsentrere seg om sin egen karriere fremfor å fortsette i duoen. Hun avviste imidlertid ikke muligheten for nye prosjekter med Eldar Gasimov. I 2013 spilte imidlertid duoen inn sin andre og foreløpig siste sang, kalt «Music's Still Alive». Sangen var laget som en hyllest til Michael Jackson og ble utgitt 29. august 2013, på bursdagen til den avdøde popstjernen. Både Gasimov og Jamal omtaler seg som Jackson-fans.

 Listeplasseringer 
«Running Scared» ble ikke en like stor kommersiell suksess som de to foregående vinnerlåtene, «Fairytale» og «Satellite», men tok seg likevel inn på flere singellister i Europa. «Running Scared» kom imidlertid ikke inn på norske VG-lista, og VGs musikkritiker Thomas Talseth mente vinnerlåten var et steg tilbake for konkurransen: «'Running Scared' er et eksempel på at et trygt og middelmådig nummer kan komme langt ved hjelp av sin 'minste felles multiplum'-appell. En blek, trancemarinert kvasi-Coldplay-sang, en studie i blass musikksmak og heslig lyrikk», uttalte Talseth til VG etter seieren.

Liste (2011)Høyeste
plasseringUker
på listenDebutdato Belgia, Flandern (Ultratop)37221. mai 2011 Belgia, Vallonia (Ultratip)57521. mai 2011 Irland (Irish Singles Chart)41119. mai 2011 Nederland (Single Top 100)59121. mai 2011 Russland (Digital nedlastning topp 10)10210. juni 2011 Slovakia (Rádio Top 100)505Uke 18, 2011 Storbritannia (UK Singles Chart)61128. mai 2011 Sveits (Schweizer Hitparade)11229. mai 2011 Tyskland (GfK Entertainment Charts)3363. juni 2011 Østerrike (Ö3 Austria Top 40)22527. mai 2011

 Referanser 

Kategori:Aserbajdsjans bidrag til Eurovision Song Contest
Kategori:Bidrag til Eurovision Song Contest 2011